**УО на СПРЗСР 2023 – 2027 г. публикува за обществено обсъждане ИГРП по подхода ВОМР за 2023 г.**

Управляващият орган на Стратегическия план за развитие на земеделието и селските райони за периода 2023 – 2027 г. съвместно с управляващите органи на програми „Конкурентоспособност и иновации в предприятията“ за периода 2021 – 2027 г., „Развитие на човешките ресурси“ за периода 2021 – 2027 г., „Околна среда“ за периода 2021 – 2027 г. и „Образование“ за периода 2021 – 2027 г., които финансират подхода „Водено от общностите местно развитие“, разработи и публикува за обществено обсъждане проект на Индикативна годишна работна програма за предоставяне на безвъзмездна финансова помощ от програмите, осигуряващи финансиране на подхода Водено от общностите местно развитие за 2023 г.

УО на ПРСР 2014 – 2020 г. предвижда обявяване на прием по интервенция „Изпълнение на операции, включително дейности за сътрудничество и тяхната подготовка, избрани в рамките на стратегията за местно развитие“ от Стратегическия план за развитие на земеделието и селските райони за периода 2023 – 2027 г. (СПРЗСР 2023 – 2027 г.) в периода юли – септември 2023 г.

Писмени предложения и коментари по проекта на Индикативна годишна работна програма могат да се изпращат в срок до 12.04.2023 г. (включително) на следната електронна поща: [rdd@mzh.government.bg](mailto:rdd@mzh.government.bg).

Предложенията и коментарите следва да бъдат представени в свободен текст, в рамките на електронното писмо (e-mail) или да бъдат приложени в отделен файл във формат „doc”, а не да бъдат сканирани или нанасяни в документа.